Стадыён Нёман (Горадня)

Стадыён ДУ «Гарадзенскі абласны комплексны цэнтар алімпійскага рэзэрву» (стадыён ГАКЦАР; да 1 красавіка 2021 году — ЦСК «Нёман») — галоўны стыдыён Горадні. Пабудаваны ў 1963 годзе. Неаднойчы перабудоўваўся. У савецкія часы называўся «Чырвонае знамя». Месца стадыёну, рэканструкцыя і міжнародны розгалас Дзеля пабудовы стадыёну савецкімі ўладамі былі зьнішчаны Новыя габрэйскія могілкі (сярод зьнішчаных была магіла Лейба Найдуса). У 2002—2003 годзе гарадзкія ўлады правялі глябальную рэканструкцыю стадыёну, падчас якой грунт з могілак разам з астанкамі людзей быў разьвезены на падсыпку вуліцаў і іншыя гаспадарчыя патрэбы па ўсім горадзе. Журналісты з гарадзенскіх незалежных СМІ апублікавалі тады матэрыялы, на якія адклікнуўся ўвесь сьвет: пратэсты на адрас гарадзенскіх уладаў прыходзілі з самых розных краінаў. Шэраг сусьветных габрэйскіх арганізацыяў зьвярнуліся ў FIFA і UEFA з патрабаваньнем байкатаваць беларускіх футбалістаў на міжнароднай арэне, паколькі будаўніцтва футбольнага стадыёна «Нёман» вядзецца на месцы старажытных габрэйскіх могілак. Улады былі змушаны паабяцаць, што на месцы былых могілак будзе ўсталяваны памятны знак, што і было зроблена ў 2007 годзе. Крыніцы Вонкавыя спасылкі Наталья Макушина. Очищение через раскаяние // БДГ для служебного пользования Міхал Карневіч. Будаўніцтва стадыёна замарозілі. Польскае радыё для замежжа. 08.08.2003(недаступная спасылка) Міхал Карневіч. У Горадні адкрылі памятны знак на месцы былых габрэйскіх могілак. Радыё "Свабода", нядзеля, 18 сакавіка 2007(недаступная спасылка)